


Bendri reikalavimai nuotraukoms
Šie reikalavimai taikomi priduodant smulkius darbus ir defektus. 

Kai objektas priimamas iš nuotraukų reikia atsižvelgti į:
1. Nuotraukoms keliamus reikalavimus:
a. Nuotraukose turi būti aiškiai matomi atlikti darbai atitinkantys darbų užsakymą ir kiekius pateiktus informacinėje sistemoje.
b. Turi užfiksuoti objekto nuotraukas prieš darbų pradžią:
· kai montuojami nauji įrenginiai, turi būti užfiksuota naujų įrenginių montavimo vieta (su nužymėtomis projektinėmis įrenginių vietomis);
· kai darbai vykdomi esamuose įrenginiuose, prieš darbų pradžią fiksuojami esami įrenginiai/defektai. 
c. Iš nuotraukų turi būti aiškiai matytis mastelis arba dydžio orientyras, leidžiantis įvertinti objekto mastelį (liniuotė, ruletė, kastuvas, šalmas ir pan.).
d. Nuotraukas kelti į TIVIS “Dokumentai” skiltį. Suarchyvuoto (.zip ir pan.) aplankalo pavadinimas turi būti: “Nuotraukos_užsakymo numeris”.

Darbų eigoje turi būti užfiksuoti: 
a. Kabelio, vamzdžio klojimui paruoštos tranšėjos, jos gylis, grunto frakcija, paklotas; 
b. ĮAS, KS/KAS, MT ir kito tipo transformatorinės:
· užfiksuoti išorės vaizdą (sumontuotą objekte);
· vidaus vaizdą (atidarytos durelės ir prijungti įrenginiai); 
c. Nuotraukose turi būti aiškiai įskaitomi operatyviniai užrašai, principinės elektrinės schemos, reikalingi įspėjamieji ir saugos ženklai, kabelių žymenys;
d. Po darbų užbaigimo sutvarkytos aplinkos ir atstatyto gerbūvio nuotraukos;
e. Iš nuotraukų turi būti galima identifikuoti objektą, prijunginį, OL protarpį, spintą ir pan.;
f. Nuotraukose turi būti darbų atlikimo vietos fiksavimas, pagal kurią būtų galima identifikuoti vietovę, kurioje buvo atlikti darbai.
g. Nuotraukos turi būti pateiktos pagal žemiau pateiktus aprašymus.

2. Dokumento formatas:
a. Naudoti JPEG (.jpg) arba PNG (.png) formatą;
b. Nenaudoti „screenshot“ (nes prarandami metaduomenys);
c. Turi būti pateiktos originalios nuotraukos atskirame aplanke, nekeliant nuotraukų į jokius dokumentus;
d. Aplankalas turi būti suarchyvuotas.

3. Metaduomenys: 
a. BŪTINA: Įjungtas vietos nustatymas (GPS) telefone/fotoaparate;
b. BŪTINA: Tiksli data ir laikas įrenginio nustatymuose;
c. Nenaudoti programėlių, kurios pašalina metaduomenis (pvz., siunčiant per „Messenger“, „WhatsApp“ nuotraukos suspaudžiamos ir praranda duomenis) – naudoti el. paštą, „OneDrive“ ar „Teams“.

4. Fotografavimas:
a. Bendras vaizdas (kontekstas, kad matytųsi aplinka);
b. Vidutinio nuotolio vaizdas (objektas užima didžiąją kadro dalį);
c. Artimas vaizdas (įrenginys, kuriame atliktas darbas);
d. Kai vertinami pakeitimai – prieš ir po nuotraukos iš tos pačios vietos/kampo.

5. Kokybė:
a. Mažiausias raiškos reikalavimas: 12 MP tačiau ne daugiau kaip 32 MP (dažniausiai atitinka telefono numatytą aukštą kokybę);
b. Nevengti geresnio apšvietimo – dienos šviesa, vengti tamsių kadrų;
c. Rankos stabilumas – kad nebūtų išsiliejusios nuotraukos.

6. Pavadinimai:
a. Turi būti bendras nuotraukų aplankalas, kurio pavadinimą sudaro užsakymo numeris. Bendrame nuotraukų aplankale turi būti atskiri aplankalai įrenginiams, kuriuose buvo atliekami darbai ir atliktos nuotraukos.
b. „Prieš“ arba „Po“ (kai bus vertinami pokyčiai), pvz.:
· KT_123_pries.jpg
· KT_123_po.jpg
· KT_123_L100_pries.jpg
· KT_123_L100_po.jpg


0,4-10 kV elektros įrenginiuose atlikti/atliekami darbai, kuriuos galima priimti iš nuotraukų
1. 0,4 ir 10 kV KL intarpų ir movų priėmimas po gedimo remiantis atmintinėmis: 
a. turi būti pateiktos nuotraukos prieš gedimo šalinimą, kuroje turi matytis gerbūvis, danga ir po gedimo pašalinimo. 
b. Nuotraukose turi būti matoma sumontuoti KL, mova, paklotas, patiesta apsauginė juosta, sumontuotų KL, movos gylis, atkasta gedimo vieta, gedimo pobūdis (mova, pažeidimas ir pan.). 
c. Fotogravuojant movą, nuotraukoje turi matytis darbuotojo (kuris montavo movą) galiojantis pažymėjimas (kuriame nurodyta, kad darbuotojas turi teisę montuoti movas (nurodomas gamintojas ir movų tipai arba nurodomas, kad geba montuoti žemos įtampos kabelių movas)) ir sumontuota mova. 
d. Nurodymo nuotrauką, kurioje movų montuotojas pasirašė už darbų saugą.
2. Paslėpti darbai iki 25 m remiantis Elektros įrenginių įrengimo taisyklių aktualia redakcija: turi būti pateiktos nuotraukos prieš gedimo šalinimą arba naujų įrenginių montavimo darbus, kuroje turi matytis gebūvis, danga ir po gedimo pašalinimo. Nuotraukose turi būti matoma sumontuota KL, paklotas, patiesta apsauginė juosta, sumontuotos KL gylis.
3. KS/KAS montavimas, keitimas, su įsipjovimu (iki 25 m KL), tiesinimas vadovaujantis priėmimo atmintinėmis: turi būti pateiktos nuotraukos prieš KS/KAS montavimą, keitimą, tiesinimą ir po atliktų darbų. Nuotraukoje turi matytis KS/KAS operatyvinis Nr., įžeminimo kontūro matavimas, KS/KAS nuotrauka iš išorės ir vidaus, kai KAS ant atramos, turi būti matomas atramos operatyvinis numeris, nuotraukoje turi aiškiai matytis, kad nuotrauka padaryti konkrečiame objekte. KS/KAS viduje turi būti įskaitoma principinė elektrinė schema ir kiti žymenys.
4. OL priėmimas po gedimo ar defekto pašalinimo:
a. atramos keitimas: nuotraukose turi būti užfiksuota atrama taip, kad matytųsi naujas operatyvinis Nr., matytųsi visa atrama su metalo kostrukcijomis, jei darytas įžeminimas - įžeminimo kontūro montavimas ir prijungimas;
b. laidų/atvadų sujungimas: nuotraukose turi būti užfiksuota sujungimo vieta, turi būti pateiktos nuotraukos prieš gedimo/defekto šalinimą ir po gedimo/defekto pašalinimo;
c. traversų keitimas: turi būti pateikta nuotrauka prieš gedimo/defekto šalinimą ir po gedimo/defekto pašalinimo;
d. izoliatorių keitimas: nuotraukose turi būti užfiksuoti nauji izoliatoriai, turi būti pateikta nuotrauka prieš gedimo/defekto šalinimą ir po gedimo/defekto pašalinimo.
5. Automatinio jungiklio keitimas: automatinis jungiklis nuotraukoje turi būti užfiksuotas prieš ir po pakeitimo, turi matytis automatinio jungiklio duomenys ir atnaujinta principunė elektrinė schema.
6. Izoliatorių keitimas: nuotraukoje turi būti užfiksuotas naujas izoliatorius, turi būti pateiktos nuotraukos prieš izoliatorių keitimą ir po izoliatorių pakeitimo.
7. Atvadų keitimas: atvadas nuotraukoje turi būti užfiksuotas prieš ir po pakeitimo.
8. Gandralizdžio platformos iškėlimas: turi būti pateiktos nuotraukos prieš gandralizdžio platformos montavimą ir po gandralizdžio platformos sumontavimo, nuotraukoje turi būti užfiksuota platformatorma, turi matytis atramos operatyvinis pavadinimas, kurioje sumontuota platformatorma.
9. Transformatoriaus keitimas: transformatoriaus nuotraukos, kuriose matytųsi transformatoriaus duomenų lentelė (tipas, parametrai, gamintojo. Nr. ir t.t.) (transformatorinės, ST), sujungimai prie ižoliatorių, šynų nuotraukos (gal šynos prailgintos/patrumpintos), vežlės, poveržlės, kad matytųsi kaip sumontuotos, prijungimo kontaktai, įžemino prijungimas, transformatoriaus atšakos padėtis.
10. Operatyvinių pavadinimų ir schemų atnaujinimas: operatyviniai pavadinimai ir schemos nuotraukose turi būti užfiksuoti prieš ir po pakeitimo.
11. Iškroviklių keitimas į viršįtampių ribotuvus: turi būti pateikta nuotrauka prieš viršįtampių ribotuvų montavimą, ir užfiksuoti sumontuoti viršįtampių ribotuvai.
12. Saugiklių keitimas: saugikliai nuotraukoje turi būti užfiksuoti prieš ir po pakeitimo, nuotraukoje turi būti matomi saugiklių duomenys ir principinė elektrinė schema. Kai saugiklis turi įstatymo kryptį, turi matytis įstatyta kryptis (striker'iai).
13. Kontrolinės apskaitos įrengimo vieta vadovaujantis atmintine, kai priimama tik kontrolinės apskaitos įrengimo vieta arba trūkumų šalinimas: turi būti užfiksuota įrengimo vieta prieš ir po pakeitimo, kai sumontuoti srovės tansformatoriai, jie turi būti užfiksuoti nuotraukoje.
14. Trumpo jungimo indikatorių nustatymai:
a. Jutiklio ant KL nuotrauka, kurioje būtų matomas nustatymas. 
b. Nuimtos priekinės panelės nuotrauka, kurioje būtų matomi nustatymai.

TP, SP, 30 - 35 kV objektų elektros įrenginiai/darbai, kuriuos galima 
priimti iš nuotraukų

1. Atramų ir jos elementų defektų šalinimas: nuotraukose turi būti užfiksuoti defektai ir nuotraukos po defekto šalinimo; 
2. Trasos želdinių defektų šalinimas (techninė priežiūra), planinių darbų sunkiai pasiekiamų teritorijų darbai (pavieniai protarpiai): nuotraukose turi būti užfiksuota proskyna iš abiejų linijos pusių ir turi matytis atramos Nr.; 
3. Žolės pjovimas: nuotraukose turi būti užfiksuota nušienauta, sutvarkyta, be nupjautos žolės teritorija bei pastotės identifikavimu; 
4. Izoliatorių keitimas: izoliatoriai nuotraukoje turi būti užfiksuoti prieš ir po pakeitimo; 
5. Paukščių baidyklių montavimas: nuotraukose turi būti užfiksuotos paukščių baidyklės bei turi matytis kokiame tarpatramyje yra sumontuotos; 
6. Operatyvinių, technologinių užrašų uždėjimas, keitimas: nuotraukose turi būti užfiksuota situacija prieš ir po pakeitimo;
7. Šviestuvų ir lempų keitimas: pagal nuotraukas turi būti identifikuojamas pakeistų šviestuvų, lempų skaičius;
8. Galios transformatorių apipūtimo ventiliatorių keitimas: nuotraukose turi būti užfiksuota situacija prieš ir po pakeitimo;
9. Šildymo elementų keitimas: nuotraukose turi būti užfiksuoti pakeisti šildymo elementai, nuotraukos turi būti tokiu kampu, kad būtų galima identifikuoti narvelį ar spintą, kur buvo atliktas elemento keitimas;
10. Automatinių jungiklių montavimas, keitimas: nuotraukose turi būti užfiksuota situacija prieš ir po montavimo, pakeitimo, turi matytis įrenginio duomenys, op. pavadinimas, žymenys;
11. Tarpinės relės montavimas, keitimas: nuotraukose turi būti užfiksuota situacija prieš ir po montavimo, pakeitimo, turi matytis įrenginio duomenys, op. pavadinimas, žymenys;
12. Signalinės relės (elektromechaninės) montavimas, keitimas: nuotraukose turi būti užfiksuota situacija prieš ir po montavimo, pakeitimo, turi matytis įrenginio duomenys, op. pavadinimas, žymenys;
13. Silikagelio keitimas: nuotraukose fiksuotas prieš keitimas, išmontuotas, išvalytas alsuoklis ir po pakeitimo;
14. Kabelių (sumontuotų nuo galios transformatoriaus į įvadinį narvelį) apsauginių vamzdžių įrengimas, sandarinimas, tvirtinimo atnaujinimas: nuotraukoje turi būti užfiksuoti įrengti kabelių apsaugos vamzdžiai, apsaugos ties žemės paviršiumi nuo mechaninių pažeidimų,  sandarinimas ir atnaujinti tvirtinimo elementai, užrašai; 
15. Spynų, užraktų keitimas: nuotraukose turi būti užfiksuota situacija prieš ir po pakeitimo;
16. Smulkių defektų (įžeminimo prijungimas ir pan.) šalinimas: nuotraukose turi būti užfiksuota situacija prieš ir po defektų šalinimo.
Nuotraukos kartu su parengta atliktų darbų dokumentacija keliama į TIVIS. Dokumentai, kuriuos reikia pateikti atliktus darbus rasite (nuoroda).
